text: Tank er sprunget læk i Fredericia
  03 februar 2016 kl. 20.46
  Havnen i Fredericia er onsdag aften blevet afspærret. Det sker efter at en tank er sprunget læk, oplyser Sydøstjyllands Politi.
  
  Brand og Redning i Fredericia fortæller at flere brandværn er alarmeret og på vej til havnen. Politiet frygter at der er tale om en tank med gødning. 
  TV SYD har netop talt med direktør Svend Høgh Andersen fra Dan-gødning og han bekræfter, at det er en af virksomhedens tanke, der er sprunget læk.
  -Ifølge de oplysninger jeg har, er der tale om en tank med flydende gødning og det er så efterfølgende løbet ud på Strandvejen, fortæller Svend Høgh Andersen til TV SYD.
  -Vi har ikke gødning der kan eksplodere, men for miljøet er det ikke godt, siger direktøren, der lige nu befinder sig på Grand Canaria til TV SYD.
   
  Opdateres ....
  
  